《瑞鹤仙 锦堂寿日壬寅十一月十五》
元代·李俊明

河东贤太守。使草木生光，太行增秀。功名落夜後。醉归来马上，增冲牛斗。一阳应候。看春光、先到细柳。笑坐中有客，侯轻万户，诗夸千首。依旧。桂花盈处，叶圆时，为君添寿。满堂饮酒。尽平生、倾盖素友。对水云乡里，真山面目，钱家夸甚锦绣。但年年岁岁相逢，似人耐久